AksaraLLM/aksara-bahasa-daerah-v1 huggingface dataset:
BV Borussia Dortmund inggih punika klub sèpak bola ing Jerman bèrbasis ing kutha Dortmund, Westphalia.
Borussia dortmund punika yaiku kawiwitan tim jerman.

Kepelatihan 
thumb|right|180px|Pelatih kepala Jürgen Klopp

Prestasi

Domestik 

 Bundesliga
Juara (8): 1955–56, 1956–57, 1962–63, 1994–95, 1995–96, 2001–02, 2010–11, 2011–12

Runners-up (4): 1948–49, 1960–61, 1965–66, 1991–92

 DFB-Pokal
Juara (3): 1964–65, 1988–89, 2011–12

Runners-up (2): 1962–63, 2007–08

 DFB-Supercup/DFL-Supercup
Juara (4): 1989, 1995, 1996, 2008

Runners-up (2): 2011, 2012

 DFB-Ligapokal
Runners-up (1): 2003

 Oberliga West
Juara (6): 1947–48, 1948–49, 1949–50, 1952–53, 1955–56, 1956–57

Éropah 
 Liga Champions UEFA
Juara (1): 1996–97

 Piala Winners UEFA
Juara (1): 1965–66

 Piala UEFA
Runners-up (2): 1992–93, 2001–02

 Piala Super Éropah
Runners-up (1): 1997

Internasional 
 Piala Interkontinental
Juara (1): 1998

Cathetan suku 

Tim bal-balan Jerman
Borussia Dortmund
Klub Pemenang Liga Champions UEFA
Silikon yaiku pérangan kimia ing jero tabel periodik kang dipralambangi déning Si lan nomer atom 14. Senyawa kang dumadi duwé sipat paramagnetik. Pérangan kimia iki tinemu déning Jöns Jakob Berzelius. Silikon iku pérangan metaloid tetravalensi, sipate luwih ora reaktif tinimbang karbon, pérangan nonlogam kang ana ing dhuwure persis ing tabel periodik, nanging luwih reaktif tinimbang germanium, metaloid kang manggon persis ngisore ing tabel periodik. Kontroversi ngenani sipat-sipat silikon wiwit panemone: silikon pisanan digawé wujudé murni ing taun 1824 mawa jeneng silisium (saka tembung basa latin “silicis”), karo akhiran –ium kang tegesé logam. Sanajan kaya ngono, taun 1831, jenenge diganti dadi silikon amarga sipat-sipat fisike arep padha karo karbon lan boron.

Silikon iku elemen paling akèh kawolu ing donya yèn ditiliki saka massane, nanging paling arang tinemu ing wujud murni ing donya. Silikon paling akèh ditemoni ing bleduk, pasir, planetoid lan planit kang wujudé kaya silikon dioksida utawa silikat. Luwih saka 90% kerak bumi kasusun saka mineral silikat, ndadèkaké silikon mawa pérangan kaloro paling akèh ing kerak bumi (udakara 28% massa) sawisé oksigèn.

Silikon luwih kereb minangka nggawé serat optik lan oprasi plastik kanggo ngisi pérangan awak pasien ing wujud silikone.

Silikon ing wujud mineral uga diarani mawa zat kersik.

Akeh-akèhé silikon dikomersialake tanpa dipisahake, nanging ana kalane luwih sithik prosès saka senyawane ing donya. Tuladhané yaiku panganggonan langsung watu, pasir silika lan lemah lempung ing pambangunan gedung. Silika uga ana ing keramik. Akèh pérangan silikon modern kaya silikon karbida kang dianggo rikala nggawé keramik kang dayane dhuwur. Silikon uga dianggo mawa monomer rikala nggawé polimer sintetik silikon.

Pérangan silikon uga duwé peran gedhé ing ékonomi modern. Sanajan akèh silikon digunakaké ing prosès penyulingan baja. Pengcoran alumunium lan ing prosès indrusti kimia liyané, sapérangan silikon uga digunakaké mawa prakawis semikonduktor ing elektronik-elektronik. Amerga manpaate gedhé ing sirkuit terintegrasi, dhasar saka komputer, mula mlakune tèknologi modern gumantung ing silikon.

Cathetan suku 

Unsur kimia
Jöns Jakob Berzelius (lair ing Väversunda, Östergötland, Swèdhen, 20 Agustus 1779 – séda ing Stockholm, Swèdhen, 7 Agustus 1848 ing yuswa 68 taun) ya iku ilmuwan saka Swèdhen kang ngusulake supaya saben pérangan kimia disukani lambang kang wujud aksara ngareo saka jeneng pérangan mau ing basa latin. Dhèwèké uga nuduhake manawa atom-atom kang terikat ing molekul amarga ana tegangan listrik. Dhèwèké nemu pérangan kimia, kaya silikon, selenium, thorium lan serium.

Biografi 
Lahir ing Väversunda, Östergötland, Swèdhen, Berzelius kelangan wong tuwa kaloron rikala isih cilik. Sadulur ing Linköping kang momong dhèwèké, lan ing kana dhèwèké sekolah lan kerb diarani Katedralskolan. Dhèwèké banjur dhaftar ing Uppsala University jurusan kadhokteran taun 1796-1801, Anders Gustaf Ekeberg, panemu tantalum kang ngajari dhèwèké babagan kimia. Dhèwèké kerja mawa karyawan magang ing apotèk lan karo dhokter ing Medevi. Sasuwene iku dhèwèké nglakokaké analisis saka sumber banyu. Kanggo panaliten medis, dhèwèké neliti pengaruhe arus galvanik ing lelara-lelara lan lulus mawa MD ing taun 1802. Dhèwèké kerja mawa dhokter cedhak Stockholm nganti sing duwé tambang Wilhelm Hisinger nemu kabisane nganalisis lan ngewenehi dhèwèké laboratorium. Antwise taun 1808 lan 1836, Berzelius kerja banreng kaliyan Sundström Anna, kang dadi asistene.

Tahun 1807 Berzelius diangkat dadi profesor ing babagan kimia lan farmasi ing Institut Karolinska.

Tahun 1808, dhèwèké kapilih dadi anggota saka Royal Swedish Academy of Sciences. Saiki, akademi iku wis mandheg pirang-pirang taun, awit jaman romantisme ing Swèdhen kang nyebabake ora seneng karo ngèlmu. Tahun 1818, Berzelius kapilih dadi sekretris Akademi, lan nyekel pos nganti 1848. Sasuwene iku, dhèwèké ngutangake lan ngowahi akademi saéngga bisa nggawa ing jaman kamasane kaping pindho. Dhèwèké kapilih dadi anggota Kehormatan Luar Negeri, ing akademi seni dan Ilmu kawruh Amérika taun 1822. Tahun 1837, dhèwèké kapilih mawa anggota Akademi Swèdhen ing nomer kursi lima.

Cathetan suku 

Kimiya
Kapar, Ketoprak, utawi Beloncah ( Belontia hasselti ) punika nama jinising iwak saking suku gurami-guramian ( Osphronemidae ). Ulam punika ugi kawéntar kanthi nama sanès kados ta kakapar, kopar, selincah ( Basa Melayu, Sumatra, lan Kalimantan ), kumpang ( Kalimantan Barat ) utawi ketoprak, tambakan ( dhialèk Betawi ). Ulam punika kathah kapanggih wonten ing perairan gambut ingkang padatanipun dipunkonsumsi ugi dipunsadé minangka iwak hias. Wonten ing Basa Inggris ulam punika dipunwastani Javan combtail utawi Malay combtail.

Morfologi 
Ulam punika gadhah wujud awak pipih radi wiyar kanthi dawa total dumugi 19,5 cm . Moncongipun runcing kados iwak sepat, nanging cambuk sirip wetengipun boten dawa sanget. Sirip dorsal (punggung) kapérang wonten 16 - 20 jari-jari eri keras lan 10 -13 jari-jari lunak. Sirip analipun 15 - 17 lan 11 - 13. Awakipun gadhah warni radi coklat, kanthi pinggiripun warni ireng ing saben sisikipun. Buntut kanthi pola jala ugi ngandhut warni ireng. Ulam ingkang taksih enèm wonten warni ireng ing pangkal sirip punggung sisih wingking .

Pamanfaatan 
Ulam Kapar nyebar kanthi alami wonten ing Ujung Malaya, Singapura, lan Kepuloan Sunda Besar ( Sumatra, Kalimantan, lan Jawa mliginipun ing sekitaran kutha Jakarta ). Ulam punika gesang wonten ing kali lan tlaga. Padatanipun ulam kapar punika saged dipuncekel ngginakaken jala utawi saged ugi ngginakaken pancing. Nanging sapunika ulam punika dipunremeni minangka ulam hias. Ing Éropah kapisan ngimpor jinis ulam punika nalika taun 1968 saking Singapura ingkang dipunlebetaken dhateng nagara Jerman.

Habitat 
Kondisi lingkungan ingkang cocog kanggé Belontia hasselti inggih punika toya kanthi temperatur 22–28 °C, lan pH 6,5 - 8,0. Jinis Ulam punika gadhah pakulinan tilem ingkang nyleneh inggih punika namung meneng boten gerak ing dhasaring toya anggènipun mapan, kadang kala katingal kados mati .

Ètimologi 
Ulam kapar punika kapisan dipundamel deskripsinipu déning G. Cuvier lan A. Valenciennes ing taun 1831 kanthi nama Polycanthus hasseltii. Nama spésies dipunparingi kanggé ngurmati j.C. Van Hasselt, satunggalung ahli biologi lan naturalis ingkang kerja ing Hindia Walanda. Nama marga Belontia ( Myers, 1923 ) dipunpendhet saking belonca utawi beloncah inggih punika nama lokal ing kiwa-tengené Palembang.

Cathetan suku

Iwak
Iwak hias
Kalistrikan yaiku sipat barang kang metu saka anané momotan listrik. Listrik uga bisa ditegesi kaya ing ngisor iki:
 Listrik yaiku kaanan saka partikel subatomik tartamtu, kaya elektron lan proton, kang nyebabake narik lan mentale gaya ing antarané.
 Listrik yaiku sumber ènergi kang disalurake jalaran kabel. Arus listrik ana amarga ana momotan listrik kang ngalir saka saluran positif menyang saluran négatif.

Bareng karo magnetisme, listrik nggawe interaksi fundamental kang diarani elektromagnetisme. Listrik bisa kedaden amarga akèh fenomena fisika kang akèh dingerteni, kaya petis, medan listrik lan arus listrik. Listrik digunakaké ing indhustri kaya elektronik lan tenaga listrik.

Sipate listrik 
Listrik nyebabake munggahe patang gaya dhasar kang alami lan sipaté kang ajeg ing barang kang bisa diukur. Ana ing kasus iki, frasa “jumlah listrik” uga digunakaké frasa “momotan listrik” lan uga “jumlah momotan”. Ana rong jinis momotan listrik yaiku positif lan négatif. Saka eksperimen, momotan kang padha jinisé bakal padha-padha nulak lan momotan kang béda jinisé bakal tarik-tarikan. Gedhé ne gaya tarikan lan tulakan iku dikukuhaké déning hukm Coulomb. Ana efek saka listrik kang dirembug ing fenomena listrik lan elektromagnetik.

Satan uni SI saka momotan listrik yaiku coulomb, kang duwé singkatan “C”. Simbole Q digunakaké ing persamaan kanggo ngewakili kuantitas listrik utawa matan. Tuladhané, “Q=0,5 C” tegesé “kuantitas momotan listrike yaik 0,5 coulomb”.

Yèn listrik ngalir saka bahan mirunggan, kaya wolfram lan tungsten, cahya pijar kang dipancarake déning logam iku. Bahan-bahan kaya ngono dianggo ing lampu bohlam.

Saben listrik ngalir mawa bahan kang ora duwé hambatan, mula bakal diculake panas. Saya gedhé arus listrike, mula panas kang metu bakal san saya dhuwur. Sipat iki dianggo ing elemen setrika lan kompor listrik.

Cathetan suku 

Listrik
Energi
Plaminggu iku jinis manuk rawa ing famili Phoenicopteridae, yaiku famili siji-sijiné ing sajeroné ordho Phoenicopteriformes. Ana patang spésies plaminggu ing Amérikah lan rong spésies ing Jagat Lawas.

Étimologi 
Plaminggu asalé saka tembung Portugis utawa Spanyol flamengo, sing tegesé "awerna abang mbranang". Tembung flamengo mau dijupuk saka tembung flamenc ing basa Provençal sing asalé saka tembung flama, tegesé "alad", lan diwènèhi panambang Jermanik -ing. Tembung sing mungkin saèmper yaiku Fleming. Asal-usul liyané yaiku saka tembung Yunani sing kalatinaké, Phoenicopterus (saka tembung  phoinikopteros), sing literalé ateges "elaré abang getih".

Gladri

Cathetan sikil

Pranala njaba 
 Sumber informasi plaminggu 

Sato kéwan
Manuk
Roti kluwung utawa rainbow cake (basa Inggris) ya iku roti lapis kang wernané kayadéné kluwung. Roti iki sengaja digawé déning Kaitlin rikala ana acara pisahan karo kanca raketé. Kancané iku remen sanget karo kluwung lan uga lémon, iki nggawé Kaitlin péngin ngewenehi kado kang béda. Dhèwèké péngin gawé roti kang rikala diketok bakal ngewenehi kaanan kluwung lan mambu citrus.

Roti kluwung saiki nembé disenengi déning masarakat mligi kang bener-bener seneng karo roti. Saliyané rasané kang énak, wujudé roti kluwung dhéwé ayu banget amarga warna kluwung iku.

Sajarah Roti Pelangi 
Sajarah roti kluwung asline saka mahasiswi kang jenenge Kaitlin Flanerry. Dhèwèké manggon ing Amérikah Sarékat. Kaitlin pisanane mung pengen nggawe kado kang nggawe gumun kanggo kanca kuliahe kang arep pindah ing kutha liya mawa nggawe roti kanggo pungkasan nedha.

Kaya déné jenenge, roti kluwung ya iku roti lapis kang wernane padha karo kluwung. Roti kang rikala diketok bakal ngewenehi swasana kluwung lan aroma citrus iki akhire dipamerake ing blog lan nggawe wong akèh seneng ngakses blog iku.

sawisé iku kabar ngenani roti kluwung nyebar ana ing ngendi-endi lan tekan méja redaksi médhia masa. Pol-polane ya iku rikala Kaitlin diundang ing acara TV “The Martha Stewart Show” kanggo mbahas babagan roti kluwung kang digawé.

Tanpa ngrasa eman, Kaitlin uga nuladhani cara nggawe Roti Pelangi kang akèh disenengi wong iku Amerga acara TV iku roti kluwung san saya misuwur lan akèh digoleki wong.

Cara Nggawe

bahan-bahan Roti Pelangi 
 100 gram gandhum
 75 gram gula pasir
 10 gram susu bubuk
 100 gram mentega, kang wis leleh
 5 putihe endhog
 3 kuninge endhog
 1/4 sdt uyah
 1 sdt emulsifier/TBM
 Pewarna makanan abang, oranye, kuning, ijo, biru lan ungu sakcukupe

Topping/Olesan Roti:
Butter cream warna putih utawa whip cream
Meises warna-warni, permen cokelat warna-warni

Cara Nggawe 
 Endhog, gula pasir, uyah lan emulsifier dikocok nganti ngembang, banjur mixere dipateni.
 Lebokake sithik-sithik gandhum lan susu bubuk kang wis diayak, diudheg rata.
 Adonan dibagi dadi enem ing wadhah kang béda, saben wadhah diwènèhi pewarna makanan kang uga béda.
 Adonan di suntak ing loyang bunder kang diameter 22 cm kang wis diolesi mentega tipis.
 Panggang suwéné 25 menit maw suhu 180 derajat celsius utawa nganti mateng.
 Adonan liyané uga kaya ngono.
 Tumpuk roti mawa warna ungu ing pérangan paling ngisor, banjur diolesi butter cream, banjur tumpuk warna biru lan sateruse nganti dadi urutan ungu, biru, ijo, kuning, oranye, lan abang.
 Tutup kabèh pérangan njaba roti karo butter cream.
 diwur-wuri meises warna-warni, permen coklat warna-warni miturut senenge awake dhéwé.

Cathetan suku 

Panganan
Roti
Coq au vin (saka basa basa Prancis: "pitik mawa anggur") ya iku sawijining masakan Prancis. Pitik sing dimasak karo anggur, lardon, jamur lan, bawang putih.
Coq au vin racaké nganggo anggur utawa kususé anggur Burgundy, nanging uga ana manéka warna anggur sing ditrapaké kaya ta coq au vin jaune (Jura), coq au Riesling (Alsace), coq au Pourpre (Beaujolais nouveau), coq au Champagne, lan sapituruté.

Menawa dimasak, angguré umob lan asat, dadi alkoholé ilang.

Pranala njaba 
 Perfect Coq au Vin via The Observer

Olah-olahan Prancis
Bal Basket ya iku ulah raga nganggo bal kang kelompokan 2 tim kang anggotane 5 wong saben saktim kang lomba akèh-akehan poin mawa nglebokaké bal ing kranjang mungsuhe. Bal basket pancen trep ditonton lan racaké dimainake ing panggonan kang katutup lan ora prelu lapangan gedhé. Liyane iku, bal basket gampang disinaoni amarga wujud bale gedhé, saéngga ora ngangeli juru main rikala mendatake utawa mbalangake bal mau.

Bal basket iku salah sijining ulah raga kang disenengi déning masarakat Amérika Sarékat lan masarakat ing nagara liyané, ya iku ing Amérika Selatan, Éropa Selatan, Litowen lan uga ing Indonesia dhéwé.

Sajarah 
Bal basket dianggep ulah raga kang unik amarga ora sengaja kagawe déning salah sawijining guru ulah raga. Tahun 1891, Dr. James Naismith, guru ulah raga saka Kanadha kang ngjar ing salah sawijining perguruan tinggi kanggo para siswa profésional ing YMCA (kumpulan nom-noman Kristen) ing Springfield, Massachusetts, kudu nggawe dolanan ing panggonan katutup kanggo ngisi wektu siswane ing mangsa preinan ing New England. Kepikiran saka dolanane rikala isih cilik ing Ontario, Naismith nggawe dolanan kang saiki misuwur diarani bal basket ing 15 Desembe 1891.

Miturut carita, sawisé nulak pamikiran amarga dianggep katosen lan ora trep yèn dimaenake ing panggonan katutup, dhèwèké banjur nulis aturan-aturan dhasar, lan masang kerang ing témbok ruang gelanggang ulah raga, lan njaluk para siswa kanggo miwiti mainake bal basket manèh.

Lomba resmi bal basket kang piranan, dianakake tanggal 20 Januari 1892 ing panggonan keja Dr. James Naismith. Basket iku paraban kang dibacutake salah sawijining siswane. Ulah raga iki rikat misuwur ing Amérika Sarékat. Lomba-lomba uga akèh dianake ing saben kutha-kutha ing praja Amérika Sarékat.
Pisanane, saben tim cacahé 9 wong lan durung ana dribble, saéngga bal mung bisa pindhah amarga diuncalake saka juru main marang juru main liyané. Sajarah anané praturan dolanan bal basket diwiwiti saka 13 praturan kang ditulis dhéwé déning Naismith.

Cathetan suku 

Ulah raga
Tiramisù (Tiramesù) ya iku roti keju kang diwur-wuri bubuk kakao ing dhuwure. Roti iku dadi panganan trakhir kang dipangan karo sendok, saéngga kelebu panganan "al cucchiaio" (karo sendok)
Roti iki ora digawé saka adonan lan ora dipanggang. Bahan kanggo nggawe ya iku biskuit kang wis dikum ing banyu kopi lan keju mascarpone. Biskuit disusun lan dilapisi karo krim kocok sadurungé diademake ing njero lemari es supaya wujudé roti ora remuk rikala disugatake.
Sing dadi tandharoti iki ya iku tekstur roti kang lembut karo rasa kopi lan keju kang kuat. Biskuit kang diarani biskuit Savoiardi, endhog pitik, gula, kopi lan bubuk kakao iku bahan utama kanggo resep tiramisu asli. Miturut resep asline, roti iki wujudé bunder lan ora dicampuri ombenan kang ngandhut alkohol kaya déné rum, anggur, Marsaka utawa konyak amarga pisanane digawé kanggo bocah cilik lan wong tuwa.

Sajarah 

Asal-usul lan panggawe tiramisu kereb dadi bahan padudon, nanging dikira-kira dadi roti panemuan kang anyar. Tiramisu ora mau ing njero literatur kuliner nganti taun 1983. Ana ing buku La marca gastronomica kang diterbitake taun 1998, Fernando lan Tina Raris nulis yèn Tiramisu iku roti panemuan anyar. Sanajan kaya ngono, wong kaloron iku ngarani yèn resep tiramisu arep padha karo resep roti sugatan pungkasan kang ana ing buku masak Yunani. Saliyané iku, Fernando lan Tina Raris ngutip saka artikel kang nyebutake tiramisu diciptakake ing kutha Treviso rikala taun 1971.
Buku-buku kuliner, kalebu majalah kuliner Vin Veneto terbitan taun 1981, Giuseppe Maffioli lan Annibale Toffolo nyebutake ahli roti Roberto Linguanotto (Loly Linguanotto) saka restoran kang jenenge "Le Beccherie" ing Treviso mawa panemu tiramisu. Cerita liya ngomongake roti iki asalé saka kutha Siena. Ana uga ahli roti liyané kang nyebutake tiramisu digawé kanggo ngurmati marang Cosimo III kang arep teka ing kutha Siena.

Resep Tiramisu

Bahan-bahan 
 3 kuning endhog
 2 sendhok gula pasir
 100 ml liquer rasa kopi
 2 sendhok gula bubuk
 250 g keju mascarpone 
 250 ml krim kenthel
 200 ml kopi espresso encer 
 100 ml banyu
 150 g biskuit 
 2 sdt cokelat bubuk

Gambar bahan-bahan Tiramisu

Cara Nggawe 
 Kuninge endhog lan gula ditim karo diudheg nganggo mixer nganti ngembang lan wernane maleh pucet. Tambahake ½ pérangan liquer diudheg nganti rata banjur dientas lan diademake.
 Gula lan keju dikocok nganggo mixer nganti lembut.
 Krim kenthel dikocok nganggo mixer nganti kaku. Adonan kuning endhog lan adonan keju dilebokake banjur diudheg nganti rata.
 Turahan liquer mau diudheg barung kopi encer. Biskuit dikum ana jerone nganti empuk.
 Sendhokake adonan keju lan biskuit gentenan ing gelas. Dipungkasi karoo lapisan keju. Gelas ditutup karo plastik. Ademake ing lemari es nganti arep disugatake.
 Wur-wuri coklat bubuk ing dhuwur tiramisu mau.

Gambar Tiramisu kang wis dadi

Cathetan suku 

Panganan
Roti
Suku Dayak Meratus utawi Dayak Banjar inggih punika kempalan saking sub-suku Dayak ingkang papan dunungipun wonten ing wewengkon pagunungan Meratus ing Kalimantan Selatan. Tiyang Banjar Kuala nyebut suku Dayak Meratus minangka Urang Biaju (Dayak Biaju), déné tiyang Banjar Hulu Sungai nyebut suku Dayak Meratus kanthi sebutan Urang Bukit (Dayak Bukit/Buguet). Selato nduga, suku Bukit kalebet ing golongan Suku Punan. Nanging Tjilik Riwut merang ing salebeting kelompok-kelompok alit kados Dayak Alai, Dayak Amandit (Loksado), Dayak Tapin (Harakit), Dayak Kayu Tangi, lan sanèsipun, lajeng piyanbakipun nggolongaken ing salebeting Rumpun Ngaju. Nanging panaliten pungkasan saking segi linguistik, basa ingkang dipun-ginakaken déning sub suku Dayak punika kagolong ing basa Melayik, dados satunggal rumpun kaliyan Dayak Kendayan lan Dayak Iban.

Adedhasar kaliyan papan dunungipun mau, sapunika langkung remen dipunsebut minangka Suku Dayak Meratus, tinimbang nama sadéréngipun Dayak Bukit ingkang sampun dipuntegesi minangka tiyang gunung. Déné miturut Hairus Salim saking tembung local ing wewengkon mau tembung bukit ateges pérangan andhap saking sawijining wit ingkang ugi ateges tiyang utawi sakelompok tiyang utawi rumpun kulawarga ingkang angka pisan utawi minangnka cikal bakal masarakat sanèsipun.

Suku Buket, nama ingkang diangge déning BPS kanggé etnik punika wonten ing sensus penduduk taun 2000. Ing Kalimantan Selatan nalika sensus penduduk taun 2000 suku Buket cacahipun 35.838 jiwa, sapérangan ageng dumunung ing kabupatèn Kota Baru kanthi cacah 14.508 jiwa.
Suku Bukit ugi dipunsukani nama Ukit, Buket, Bukat utawi Bukut. Suku Bukit utawi suku Dayak Bukit dumunung ing kacamatan-kacamatan ingkang dumunung ing pagunungan Meratus ing kabupatèn Banjar, kabupatèn Balangan, Hulu Sungai Tengah, Hulu Sungai Selatan, kabupatèn Tapin, Tanah Laut, Tanah Bumbu, lan Kota Baru.

Suku-suku Dayak Meratus, antawisipun:
 Dayak Pitap, ing désa Dayak Pitap lan sakanan kiringipun.
 Dayak Alai, kapérang dados:
 Dayak Labuhan
 Dayak Atiran, Dayak Kiyu
 Dayak Juhu
 Dayak Hinas Kiri
 Dayak Hantakan (Dayak Bukit), ing désa Haruyan Dayak.
 Dayak Labuan Amas
 Dayak Loksado (Dayak Amandit), ing kacamatan Loksado.
 Dayak Harakit (Dayak Tapin), ing désa Harakit lan sakanan kiringipun.
 Dayak Paramasan, ing kacamatan Paramasan.
 Dayak Kayu Tangi (dumunung ing kawasan Riam Kanan sadèrèngipun dados waduk)
 Dayak Bangkalaan, ing désa Bangkalan Dayak.
 Dayak Sampanahan, ing kacamatan Sampanahan, Kotabaru.
 Dayak Riam Adungan, ing désa Riam Adungan.
 Dayak Bajuin, ing désa Bajuin.
 lan sanès-sanèsipun

Cathetan suku

Pranala njaba 
 Aruh.Ganal
 Dayak Meratus 
 Misi Meratus 
 ORANG BANJAR MERATUS 

Bukit, Suku
Melayu
Suku bangsa ing Indonesia
Fluminense Football Club inggih punika klub bal-balan Brasil ingkang bèrmarkas ing kutha Rio de Janeiro. Kathah prestasi prestisius ingkang natè dipungayuh klub punika lan kathah pesepak bola tangguh natè main ing klub utawi dipunkasilakèn klub.

Skuat
Wulan Juli, 2011.

	

Pemain kaliyan Nagara Ganda
   Ricardo Berna
   Manuel Lanzini
   Diego Cavalieri
   Deco
   Alejandro Martinuccio

entri

Dipunampilaken

Pemain Fluminense U-23 ingkang gadhah pengalaman ing tim utama
Per 19 Mèi, 2011.

Prestasi 

Campeonato Brasileiro Série A 
Champions (4): 1970, 1984, 2010, 2012

Copa do Brasil 
Champions (1): 2007
Runners-up (2): 1992, 2005

Campeonato Brasileiro Série C 
Champions (1): 1999

The south of Taça Brasil
Champions (1): 1960

Torneio Rio-São Paulo 
Champions (2): 1957, 1960
Runners-up (1): 1954

Taça Ioduran 
Champions (1): 1919

Campeonato Carioca 
Champions (31): 1906, 1907, 1908, 1909, 1911, 1917, 1918, 1919, 1924, 1936, 1937, 1938, 1940, 1941, 1946, 1951, 1959, 1964, 1969, 1971, 1973, 1975, 1976, 1980, 1983, 1984, 1985, 1995, 2002, 2005, 2012

Runners-up (20): 1910, 1915, 1920, 1925, 1933, 1935, 1943, 1949, 1953, 1956, 1957, 1960, 1963, 1970, 1972, 1979, 1991, 1993, 2003, 2011

Taça Guanabara 
Champions (9): 1966, 1969, 1971, 1975, 1983, 1985, 1991, 1993, 2012
Runners-up (10): 1970, 1972, 1974, 1978, 1979, 1984, 1987, 1994, 2001, 2004

Taça Rio
Champions (2): 1990, 2005
Runners-up (7): 1984, 1986, 1988, 1998, 2003, 2004, 2008

Copa Rio
Champions (1): 1998

Torneio Municipal 
Champions (2): 1938, 1948

Torneio Aberto
Champions (1): 1935

Torneio Extra do Rio de Janeiro (Taça Oscar Cox)
Champions (1): 1941

Primeiro Turno do Campeonato Carioca
Champions (1): 1970

Troféu Fadel Fadel (2nd round of the Campeonato Carioca)
Champions (1): 1972

Taça Francisco Laport (2nd round of the Campeonato Carioca)
Champions (1): 1973

Taça Amadeu Rodrigues Sequeira (3rd round of the Campeonato Carioca)
Champions (1): 1976

Taça João Baptista Coelho Netto “Preguinho” (1st round of the Campeonato Carioca)
Champions (1): 1980

Torneios Início do Rio de Janeiro
Champions (10): 1916, 1924, 1925, 1927, 1940, 1941, 1943, 1954, 1956, 1965 (Record)

Cathetan suku

Pranala njaba 
 Official Website
 www.CanalFluminense.com.br - Fluminense´s Daily News

Fluminense Football Club
Mauna Kéa ya iku gunung geni kang wis ora aktif ing KapuloanHawaii, Amérika Sarékat. Mauna Kéa duwé dhuwur sakiwa-tengené 4205 mèter. Arupi gunung geni paling dhuwur kang ana ing ndonyo yèn diukur saka ngisor, amarga dasare ana ing wantara 5800 mèter ing ngisor lumah Samodra Pasifik sehingga dadi duwure nganti 10 kilomèter. Ing basa Hawaii, Mauna Kea duwé arti Gunung Putih amarga puncake kang ketutup salju.

Gunung di Amérika Sarékat
Brek atau mata merah (Systomus rubripinnis) inggih punika satunggaling jinis iwak toya tawar anggota suku Cyprinidae. Ulam punika nyebar kanthi wiyar wonten ing Indocina lan Kepuloan Sunda . Nama sanèsipun kanggé ulam punika ing antawisipun maroca, marococa, wadonon (Betawi);  brek, pekiseh, lunjar, wader (Jawa);  lan sisik milik, ampa (Sunda).  Ing Tasikmalaya, ulam punika ugi kawéntar kanthi sebutan beureum panon. Wonten ing Basa Inggris ulam brek punika kawéntar kanthi nama Javaen Barb. Ing tlatah Banyumas lan tlatah Purbalingga ulam punika dipunwastani ulam brek. Ulam punika dèrèng kawéntar sanget amargi dèrèng dipunbudidaya .

Morfologi 

Ulam ingkang gadhah ukuran awak sedengan kanthi dawa total dumgugi 250 mm. Gurat sisih kirang langkung 31-34 buah. 5-5½ sisik ing antawisipun sirip dorsal kaliyan gurat sisih. Batang buntut dipunubengi déning 16 sisik. Eri-eri ingkang atos pungkasan wonten ing sirip dorsal kanthi gerigi alus 30. Sirip buntut kanthi pinggir nginggil  lan ngandhap gadhah warna ireng, bintik ireng ugi wonten ing buntut. Ulam brek ingkang enèm wonten larikan bintik ireng ing sedawaning larikan sisikipun .

Kebiasaan
Ulam brek punika ulam ingkang kalebet jinis karnivora ingkang mangsanipun gegremet, bekicot, lan sanèsipun . Kanthi alami, ulam brek punika saged kapanggih wonten ing lèpèn, waduk, lan tlaga, nanging wonten ugi ing kolam-kolam. Kajawi dipun-konsumsi ulam brek punika ugi dipunmanfaataken dados ulam hias lan dados sadéan.

Sebarau utawi hampal (Hampala macrolepidota) gadhah pola warni ingkang sami kaliyan ulam brek. Nanging sebarau gadhah awak ingkang langkung dawa, moncong ingkang langkung lancip, sisik-sisik punika langkung ageng, sarta wonten belang ireng ing sisih wetengipun déné manawi ulam brek wonten belang irengipun ing buntut.

Ulam brek punika kathah dipunsade wonten ing tlatah Purbalingga lan tlatah Banyumas. Kangge nuruti panyuwunan pasar sapunika ulam brek dipuncekel langsung saking habitat aslinipun saéngga dipunkhawatiraken kadadosan over eksploitasi. Amargi wonten indikasi bilih ukuran ulam brek ingkang dipuncekel sansaya sakedhik lan sansaya alit populasinipun. Ulam punika dèrèng memasarakat amargi dèrèng dipundamel budidayanipun .

Rujukan 

Iwak
Iwak hias
Ulam dokun utawi kapiu, ugi kawéntar kanthi nama wader utawi seluang punika jinising ulam alit saking anggota suku Cyprinidae. Ulam dokun punika nyebar wonten ing wewengkon paparan Sunda . Ulam punika wiwitanipun dipundamel dèskripsi minangka Barbus lateristriga déning Achille Valenciennes nalika taun 1842. Lajeng déning para ahli dipunpindhah dados Barbodes lateristriga utawi Systomus lateristriga. Dipuntepangi minangka ulam hias ingkang asring dipunpiara wonten ing akuarium. Ulam dokun manawi wonten ing Basa Inggris dipunwastani kanthi sebutan Spanner barb utawi t-barb.

Morfologi 
Ulam ingkang ukuran awakipun alit dumugi sedhengan dawanipun awak saged dumugi 20 cm . Jinis punika titikanipun wonten kalih pita peteng vertikal ing tengah awak pérangan ngajeng. Ugi wonten garis dawa horisontal ing pérangan wingking. Ing sanginggiling pangkal sirip dubur wonten bercak alit warni ireng, ugi wonten ing ujung sirip dubur . Pola punika gadhah variasi gumantung wewengkon sebaran lan umur ulam dokun.

jari-jari ing sirip punggung (dorsal) 8, ing sirip anal 5, sirip weteng (ventral) 8, lan ing sirip dhadha (pectoral) wonten 14-16. Sisik-sisik ing ngajenging sirip sorsal (predorsal scales) 7-8, sisik-sisik inh gurat sisih (linea lateralis) 22-24, sisik-sisik ingkang mubengi batang buntut (peduncle / circumpeduncular scales) 12 .

Habitat lan Panyebaran 
Ing alam, ulam dokun punika mapan wonten ing lèpèn-lèpèn alit, mliginipun lèpèn ingkang toyanipun bening lan kathha watuan ing dhasaring lèpèn. Kajawi punika ulam punika ugi asring kapanggih wonten ing ngandhaping jeram. Ulam dokun punika mangsanipun gegremet banyu, cacing, crustacea (urang lan ketam), saha pérangan-pérangan tuwuhan .

Panyebaran ulam dokun punika wiyar wonten ing Jawa, Sumatra, lan pulo-pulo sekitaripun (Singkep, Bangka, Belitung), Ujung Malaya, Kalimantan ugi wonten ung Thailand  Juga terdapat di Kalimantan..

Pemanfaatan 
Ulam dokun punika satunggaling ulam akuarium ingkang dipunsadé kanthi cara komèrsial antar nagara. Kanthi cara tradhisional ing Indonesia, ulam punika kawéntar dados ulam konsumsi amargi raosipun ingkang écho (dados wader utawi seluang).

Cathetan suku 

Iwak
Iwak hias
Sari utawa saree utawa shari ya iku sakah sawijining kain kang dianggo déning wanita ing India, Bangladesh, Pakistan, Nepal lan Srilangka. Sari iku sandhangan kang wujud kain lan ora dijahit, modhele warna-warna lan dhawane bisa nganti 4-9 mèter kang digubetake ing awak mawa modhel kang warna-warna. Jinis kang paling umum ya iku kang digubetake ing bangkekan lan pucuke disampirke ing pundak nganti geger mburi. Sari racaké kanggo nutupi petticoat utawa pérangan njero (pavada/pavadai ing India Selatan lan Shaya India Timur), karo Blus choli utawa ravika. Choli duwé lengen cendhak lan pérangan gulune rada mangisor tujuane kanggo warga Asia Selatan rikala mangsa katiga kang panase ora umum.

Cholis manawa backless utawa gaya halter neck. Iki racaké ana rerenggan bordir lan bisa dianggo rikala nekani acara-acara tartamtu. Wanita ing militèr, uga duwé seragam sari. Rikala nembé nganggo sari bala wanita nganggo kemeja lengen cendhak lan sari diselipake ing bangkekan. Sari dikembangake mawa usaha garmen dhéwé ing India Kidul lan Loring wektu kang barengan. Sari iki uga dadi pralambang tibane rahmat marang wanita India.

Sajarah 
Tembung sari asalé saka basa Sangsekerta “Sati”, lembaran kain kang tegesé padha karo Sadi ing Prakit lan nglebur dadi Sari ing basa Hindi. Tembung “Sattika” diarani mawa nggambaraké sandhangan wanita kuna ing India, saka literatur Buddhis Kain mau diarani Jataka. Iki padha karo Sari ing jaman modern.

Ana ing sajarah sandhangan Sari ing India kang ditelusuri manèh ing pradaban lembah Indus, kang ngembang suwéné 2800-1800 SM ing cedhaké pérangan kulon bawana Asia. Gambaran pisanan kang dingerteni saka sari ing India ya iku patung salah sawijining Imam ing lembah hindus kangg nggantungake kain.

Geguritan Tamil kuna, kaya Silappadhikaram ing basa sansekerta, Kadambari déning Banabhatta, nggambaraké wanita ing jero kain kang éndah utawa sari. Prasasti watu kuna saka Gangaikonda Cholapuram ing cathetan Tamil duwé rujukan marang tenunan kain sari. Ana ing tradisi India Kuno lan Natya Shastra (salah sawjini carita India kuna kang nggambaraké jogèd lan sandhangan kang dianggo ing kono), udel kang dhuwur dianggep dadi sumber panguripan lan kreativitas, mula dijarak ora ditutupi karo sari.

Cathetan suku 

Sandhangan
India
Prasasti Jambu utawa Pasir Kolengkak inggih punika prasasti ingkang asalipun saking Karajan Tarumanagara ingkang pinanggih ing laladan kebon jambu, kinten-kinten 30 km sisih kulon Kitha Bogor. Prasasti punika dumunung ing Kampung Pasir Gintung Parakan Muncang, Kacamatan Nanggung, Bogor. Prasasti punika gadhah kagunan ingkang wigati amargi minangka salah satunggaling sumber sujarah kontemporer.

Wosing Prasasti 

Wangna pun ini sakakala, prebu ratu purane pun, diwastu diya wingaran prebu guru dewataprana. 

di wastu diya wingaran sri baduga maharaja ratu hajj di pakwan pajajaran seri sang ratu dewata pun ya nu nyusuk na pakwan.

diva anak rahyang déwa niskala sa(ng) sida mokta dimguna tiga i(n) cu rahyang niskala-niskala wastu ka(n) cana sa(ng) sida mokta ka nusalarang.

ya siya ni nyiyan sakakala gugunungan ngabalay nyiyan samida, nyiyanl sa(ng)h yang talaga rena mahawijaya, ya siya, o o i saka, panca pandawa e(m) ban bumi.

Terjemahan

Mugi rahayu, punika tandha piweling suwargi Prabu Ratu, dipuntetepaken panjenenganipun mawi asma Prabu Guru Dewataprana.

ditetepaken (malih) panjenenganipun mawi asma Sri Baduga Maharaja Ratu Aji ing Pakuan Pajajaran Sri Sang Ratu Dewata. Panjenenganipun ingkang ndamel pecerèn (pertahanan) Pakuan.

Panjenenganipun putra Rahiyang Déwa Niskala ingkang dipunpusaraken ing Gunatiga, wayah Rahiyang Niskala Wastu Kancana ingkang dipunpusaraken dhumateng Nusa Larang.

Panjenenganipun ingkang ndamel tandha piweling wujud gunung-gunungan, ndamel undhakan kanggé wana Samida, ndamel Sahiyang Telaga Rena Mahawijaya (dipundamel) ing salebeting (warsa) Saka "Panca Pandawa Mengemban Bumi".

Cathetan suku

Ugi pirsani 

 Prasasti Nusantara

Prasasti
{Nihongo|Diasta Priswarini|ディアスタ・プリスワリニ|Deiasuta Purisuwarini|}} utawa sing dijenengi Nyash iku salah saijining anggota Grup Idola JKT48.
Diasta utawa sing diceluk Nyash iku anggota JKT48 sing prigel anggoné nggawé Makèt amarga Nyash iku mahasiswa Arsitèktur. Nyash uga lancar lan prigel anggonè main Piano.
Saiki diasta utawa Nyas vakum saka JKT48 amarga wis semèster akir lan lagèk nggarap skripsi lan tugas akir.

Profil 
jeneng Jangkep: Diasta Priswarini
jeneng Celukan: Diasta, Nyash
Tanggal Lair: 
Horoskop: Virgo
Nduwur Awak: 165 cm
Golongan Darah: O
Tembung Tempang (jikoshokai): "Haai!! Aku jalani mimpi dengan ceria! Namaku, Diasta!"
Hobi: dolan Online Game, Musik J-Pop, njogèt, Ndelok Anime
Panganan Favorit: Makanan Cina, Es krim
Werna Favorit: Merah mudha (pink)
Boneka Favorit: Rilakkuma, Hello Kitty
Anime Favorit: Hunter x Hunter, DNAngel, Fairy Tail, The Prince of Tennis, Get Backers, Cardcaptor Sakura, lan Gundam
Ulah raga Favorit: Berenang
Pelajaran Favorit: Basa Inggris
Musik Favorit: AKB48, Morning Musume, Perfume, Tokyo Joshiryuu, Tokyo Jihen lan Judy & Mary
Oshimen: Yuko Oshima, Mayu Watanabe lan Jurina Matsui

Indonésia 

 Konser live pradebut kanggo program musik 100% Ampuh Global TV, Bekasi Square, 17 Dhésèmber 2011
 Peluncuran video musik "Heavy Rotation", fx Center, Jakarta.
 Konser live debut kanggo program musik Inbox SCTV, 26 Januari 2012
 I-Pop SCTV (28 Januari 2012)
 Penampilan bareng AKB48 ing Dahsyat RCTI (25 Fèbruari 2012)
 100% Ampuh Global TV (29 Januari 2012 dan 10 Maret 2012)
 Dahsyat RCTI (22 September 2012)

Iklan televisi 

 Pocari Sweat 
 Rakuten 
 Laurier 
 Yamaha 
 Mio-J
 Iklan Kosmetik
 Sharp

Meet & Greet 

 Meet & Greet JKT48, fx Center, Jakarta
 Meet & Greet JKT48, Best Denki Sharp, Jakarta
 Meet & Greet JKT48, Login Store, Bandung

Majalah 
 Majalah Teen edisi 277, terbit Sabtu, 17 Maret 2012 bareng JKT48
 Majalah GADIS edisi JKT48
 Majalah HAI edisi JKT48

Jepang

Konser 
 Encore ing konser dina kaping pindo AKB48 Request Hour Setlist Best 100 2012 (20 Januari 2012, Tokyo Dome City Hall,), 12 Anggotane 
 AKB48 Gyoumu Renraku. Tanomuzo, Katayama Buchou! (23 Maret-25 Maret 2012, Saitama Super Arena)

Iklan 
 Nameranka Honpo

Diskografi

tembang dhèwèkan 
"Heavy Rotation (versi Indonésia)" (ヘビーローテーション), video musik, 14 Januari 2012
"Aitakatta (Ingin Bertemu)" (会いたかった)
"Kimi no Koto ga Suki Dakara (Karena Kusuka Dirimu)" (君のことが好きだから)
"Ponytail to shushu" (ポニーテールとシュシュ)
"Baby! Baby! Baby!" (ベイビー! ベイビー! ベイビー!)

Rujukan

Pranala njaba 
 Profil resmi JKT48 
 Facebook resmi
 Twitter resmi saka Diasta Priswarini
 Akun G+ resmi saka Diasta Priswarini
 Video Profil saka Diasta Priswarini ing Youtube

Anggota JKT48
Penyanyi Indonésia
Agapornis (saka basa Yunani "agape" kang tegesé "tresna" lan "ornis" kang tegesé "manuk") iku gènus manuk sing anggotané spésies cacah 9. Spésies cacah 8 asalé saka Afrika, lan spésies cacah siji asalé saka Madagaskar.

Deskripsi 
manuk lovebird lumrahé duwé dhuwur watara 13 nganti 17 cm lan abot awak watara 40 nganti 60 gram, buntut cendhak lan cucuk kang gedhé.

Taksonomi 
kanthi cara tradhisional, lovebird dibagi ing:telu kelompok gedhé
 1. Grup dimorfic (duwé penampulan kang béda antarané lanangan lan babon): Madagascar, Abyssinia lan Red-headed Lovebird
 2. Grup menengah: Peach-faced Lovebird
 3. Grup kacamata: Black-Masked, Fischer's, Liliane (Nyasa) lan Black-cheeked Lovebirds

Spesies

Pranala njaba 
  Ternak Lovebird Untuk Pemula
 Informasi babafgan Lovebird

Sato kéwan
Manuk
Kesambi atau kosambi (Schleichera oleosa) ya iku jeneng jinis wit ning laladan garing, kerabat rambutan saking suku Sapindaceae. Jeneng-jeneng ning laladan, ning antarané kasambi (Sd.); kesambi, kusambi, sambi (Jw., Bal.); kasambhi (Md.); kusambi, usapi (Tim.); kasembi, kahembi (Sumba); kehabe (Sawu); kabahi (Solor); kalabai (Alor); kule, ule (Rote); bado (Mak.); ading (Bug.)

Wohe diarani kecacil utawa kucacil.

Galeri

Cathetan sikil 

Tetuwuhan
William Dampier wiyos wonten ing East Coker, Somerset, Inggris nalika wulan Agustus 1651 ing yuswa 63 taun . Déné sedanipun ing London, Inggris nalika Maret 1715. Willian Dampier punika satunggaling bajak laut, kaptèn laut, panyerat, lan panyelidik ilmiah kanthi kebangsaan Inggris . William punika tiyang Inggris kapisan ingkang njelajah utawi damel peta pérangan-pérangan New Holland (Australia) lan Pulo Papua. Tiyang punika ingkang kapisan ngubengi donya kaping tiga.

Diana lan Michael Preston, wonten ing karyanipun A Pirate of Exquisite Mind (Bajak laut kanthi polo cemerlang) ngandharaken bilih William Dampier punika petualang-panjelajah samodra paling hebat. Ing antawisipun pendhèrèkipun Elizabeth (ingkang kawéntar punika Sir Francis Drake lan Sir Walter Raleigh) ugi James Cook . Tiyang mau naté pikantuk jejuluk ilmuwan alam, Alex George, minangka sejarawan alam Australia kapisan .

William Dampier punika nglayar kaping pisan nalika taksih enèm kanthi umur taksih welasan taun, ngliwati Samodra Atlantik dumugi ing Newfoundland ngginakaken bahtera saudagar lan pelayaranipun ingkang kaping kalih dhateng Pulo Jawa. William Dampier nggabung ing Angkatan Laut Britania Raya nalika taun 1673 ugi ndhèrèk ing kalih paperangan Schooneveld ing wulan Juni taun mau. Tugasipun langkung sekedhap amargi lelara saéngga Dampier kondur marang Inggris kanggé usada. Pinten sasi kapungkur banjur William Dampier usaha ing manéka warna kados ta pangelola kebon ing Jamaika, pembalakan kayu ing Meksiko, sadèrèngipun nggabung ing èkspedisi playaran sanèsipun .

Pelayaran 
Nalika taun 1679 William Dampier nggabung bajak laut Kaptèn Bartholomew Sharp ing Spanyol Besar Amérika Tengah. Kaping kalih dugi ing Pasisir Campeche. Pérangan mau mbeta Dampier ing pengitaran kapisan. Ing taun 1679 William Dampier ndhèrèk nggabung ing satunggaling panyerbuan ngliwati Tanah Genting Darién ing Panama lan nyekel bahtera Spanyol ing pasisir Pasifik ing pérangan tanah genting mau.

Karya William Dampier
 A New Voyage Round the World, (1697)
 Voyages and Descriptions, (1699)
 A Supplement of the Voyage Round the World
 The Campeachy Voyages
 A Discourse of Winds
 A Voyage to New Holland, (Part 1 1703, Part 2 1709)

Cathetan suku 

Lair 1651
Taman Hyde punika satunggaling taman ageng ingkang wonten ing Sydney, New South Wales, Australia . Taman Hyde utawi kawentar kanthi Basa Inggris Hyde Park punika mapan wonten ing sisih wétan distrik bisnis pusat Sydney. Punika kalebet taman paling kidul ing jaringan taman ing wonten ing sedawaning saking lor tumuju pasisir Port jackson (Sydney Harbour). Mbentuk bujur sangkar sembarang, pasagi ing ujung kidul, lan bunder ing ujung lor. Ing sisih kulon winatesan kaliyan ELizabeth Street, ing sisih wétan winatesan kaliyan College Street, ing sisih lor kaliyan Park Street ingkang mbentang wétan-kulon.

Taman Hyde punika kalebet taman ingkang paling tuwa ing Australia. Amargi taman punika sampun wonten wiwit saking taun 1810. Taman Hyde piyambak kapérang dados kalih pérangan, inggih punika pérangan kidul lan lor. Ing pérangan lor punika wonten Grojogan Archibald ingkang dados ikon saking Taman Hyde punika. Wonten ing mriki wonten manéka téma taman ingkang saged dados inspirasi kados Taman Sandringham lan Taman Nagoya. Déné ingkang sisih kidul punika wonten grojogan ageng ing tengahing kolam ingkang wiyar sanget kanthi rerenggan patung wonten ing nginggilipun. Kajawi punika wonten ugi Wangunan Memorial ANZAC utawi ANZAC Memorial Building lan pusat pengunjung ingkang kebak kaliyan komponèn sajarah Asutralia lan mliginipun kutha Sydney.

Amargi ngandhut unsur sajarah lan dados taman paling wiyar ingkang kathah wisatawanipun, Taman Hyde Sydney punika asring dipun-ginakaken kanggé pagelaran acara utawi festival Sydney. Maneka acara kabudayan ingkang naté dipungelar wonten ing Taman Hyde Sydney punika kados ta Sydney Festival, Australia Day, ANZAC Day, lan The Food and Wine Fair .

Monumèn 
Pérangan tengah Taman Hyde punika Archibald Fountain utawi toya mancur Archibald. Toya mancur punika dipunrancang déning François Sicard lan dipunsumbang déning J.F. Archibald ing taun 1932 kanggé ngregani konstribusi Australia ing Perang Dunia I wonten ing Perancis. Ing ujung lor ugi wonten Taman Nagoya ingkang wonten papan catur raksasa lan lawang kanggé mlebet dhateng Stasiun Kréta St. James.

Ing sakiduling taman punika ANZAC War Memorial ing sawingingkingipun Lake of Reflections lan lawang kanggé mlebet dhateng Musiyum Stasiun Keréta. Satunggaling monumen kanthi isi senjata 104 militèr saking kapal rringal Jerman SMS Emdem madeg wonten ing lawang mlebet taman ing Oxford Street.

Cathetan suku 

Sydney
Taman
Pariwisata
WOSM singkatan saka World Organization of the Scout Movement ya iku organisasi internasional non-pamaréntahan kang ngayomi obahan kepandhuan sadonya. WOSM ngadheg ing taun 1920, lan duwé kantor pusat ing Jenewa, Switserlan. Anane WOSM uga ora bisa dipisahake saka kancane Asosiasi Kepandhuan Putri Sadonya utawa World Association of Girl Guides and Girl Scouts kang disingkat WAGGGS.
Tujuane WOSM ya iku ngewenehi pendhidhikan kanggo nom-noman mawa sistim aji dhedhasar Satya Pramuka lan Dharma Pramuka, supaya saben wong duwé peran kontstruktif ing masarakat saéngga bisa mbyantu yasa donya kang luwih apik. Mawa organisasi internasional, WOSM diatur dhedhasar region, konferènsi, komite lan biro.

Tegesé Lambang WOSM 

 Kompas: mralambangi salah sawijining peringatan kanggo Pandhu utawa Pramuka supaya tansah nglakoni kabecikan lan bisa diprecaya kaya déné fungsine kompas, sarta ajeg njaga pangareb-arebe lan tugase mawa panunjuk dhalan.
 Treefoil/kembang kan pucuke telu: mralambangi telung janji pandu/Scout promise.
 Bintang Loro: mralambangi anggota Pandhu/Pramuka tansah usaha supaya bisa madhangi lan ngewenehi pitulungan ing babagan kabecikan lan ngèlmu kawruh.
 Tali kang mubeng lan pucukke mbentuk simpul mati: mralambangi manawa sapadha Pandhu/Pramuka nganakake gayutan kekancan raket lan sedhuluran antawise Pramuka ing donya.
 Werna: Putih mralambangi jiwa kang suci, déné warna dhasar ungu mralambangi manawa Pandhu/Pramuka duwé katrampilan mimpin lan seneng ngewenehi pitulungan marang wong liya.

Konferensi Kepandhuan Sadonya 
Konferensi Kepandhuan Sadonya utawa luwih misuwur diarani The World Scout Conference (WSC) ya iku pepanggihan kang ajeg dianakake saben telung taun pisan lan ditekani déning kabèh organisasi lan asosiasi kepandhuan sadonya. Pepanggihan iki duwé ancas kanggo ngorodinasi kabèh sesuluh kepandhuan saka saben nagara kelebu mbasa tujuan lan prinsip-prinsip Organisasi Kepandhuan Dunia lan kamardikan saka pulitik saben organisasi utawa Asosiasi anggotane.

Cathetan suku 

Kepandhuan
Pramuka
Organisasi
Timbuktu (Koyra Chiini: Tumbutu, Basa Prancis: Tombouctou) punika satunggaling kutha ingkang wonten ing Mali, Afrika Kulon. Kutha punika dalem saking Universitas Sankore lan madrasah sanèspun. Kajawi punika kutha punika dados pusating panyebaran agami Islam wonten ing Afrika nalika abad kaping 15 lan abad kaping 16. Masjid mliginipun Djingareyber, Sankore, lan Sidi Yahya. Monumen mau sapunika ing sangandhaping ancaman saking desertifikasi . Papan géografisipun ndadosaken papan pepanggihaken kanggé populasi Afrika ing sekitaripun lan suku Berber ingkang nomaden ugi tiyang Arab saking lèr.

Kutha punika dipun-nggeni déning suku Songhay, Tuareg, Fulani, lan Moor. Kutha punika asring dipunandharaken bilih caket kaliyan Kali Niger, nanging kasunyatanipun mapan 15 km lor kali punika. Kutha Timbuktu ugi wonten ing tlatah persimpangan perdagangan Trans-Sahara, saking kulon mangetan, dumugi lor mangidul. Kajawi punika ing kutha mau dados papan kanggé nyaluraken uyah utawi sarem saking Taoudenni . Timbuktu utawi Tomboctou ingkang ateges sugih punika kala rumiyin kawéntar kanthi jejuluk mutiara padang pasir. Ing mriku Sultan Mansa Musa, raja saking karajan Mali sesarengan kaliyan 8 èwu bala lan 60 pangendara ingkang nitih 15 èwu unta ngaso sadèrèngipun kondur dhateng pusat kutha .

Asal mula 
Timbuktu punika jumeneng déning suku Tuareg nalika wiwitan abad kaping 10. Miturut etimologi populer, tin punika ateges papan, déné buktu punika nama saking wanita sepuh Mali ingkang lurus manahipun lan naté manggon wonten ing tlatah mau.

Satunggaling suku Tuareg ingkang manggihaken tlatah ingkang dipunwastani Timbuktu lajeng nggabung dhateng Karajan Mali ing pungkasan abad kaping 13. Sultan Mansa Musa mbangung menara kanggé Masjid Terbesar Jingerebir (Jami' al Kabir) lan papan kanggé ngaso raja, Madugu ingkang sapunika boten katingal tilasipun.

Kutha ingkang gadhah gabungan antawisipun budaya Arab lan budaya Afrika punika gadhah gerbang ingkang sinerat mawi ayat Al Quran. Masjid-masjid ugi nyebar ing mriku, suku-suku ingkang wonten ing mriku ugi gesang kanthi bagya ing ikatan akidah Islam. Kajawi punika Timbuktu wonten ing abad kaping 16 kawéntar mendominasi perdagangan ing Afrika.

Cathetan suku 

Situs Warisan Donya
Kutha ing Mali
Fisika nuklir yaiku ngèlmu kang nyinaoni babagan inti atom, sarta owahing wujud ning  inti atom. Ning fisika nuklir, tuladhané reaksi nuklir yaiku prosès nalika ana nuklei utawa partikel nuklir kang tubrukan, kanggo mroduksi kasil kang béda-béda saka kaanan sadurungé. Sajatiné ning prinsipe reaksi bisa nglibataké luwih saka rong partikel kang tubrukan, nanging kadadéan mau uga arang banget. Manawa partikel-partikel mau tabrakan lan misah tanpa owah (kejaba manawa ning level ènergi), prosès iki karan tabrakan lan dudu réaksi.

Dikenal ana rong jinis réaksi nuklir, yaiku reaksi fusi nuklir lan réaksi fisi nuklir. Reaksi fusi nuklir yaiku reaksi peleburan rong artikel utawa luwih inti atom dadi atom anyar lan ngasilaké ènergi, uga diarani reaksi kang resik. Reaksi fisi nuklir yaiku reaksi pembelahan inti atom akibat tubrukan inti atom liyané, lan ngasilaké ènergi lan atom anyar kang kang massa luwih cilik, sarta radhiasi elektromagnetik. Reaksi fusi uga ngasilake radhiasi sunar alfa, beta lan gamma kang mbebayani banget kanggo manungsa.

Tuladhané reaksi fusi nuklir yaiku reaksi kang kadadéan ning meh kabèh inti lintang ning dunya semesta. Senjata bom hidrogen uga manfangataké prinsip réaksi fusi kang dikendaleni. Tuladhané reaksi fisi yaiku ledakan senjata nuklir lan pembangkit listrik tenaga nuklir.

Unsur kang sok digunakaké ning reaksi fisi nuklir yaiku Plutonium lan Uranium (Plutonium-239, Uranium-235), nanging ning reaksi fusi nuklir yaiku Lithium lan Hidrogen (kaya ta Lithium-6, Deuterium, Tritium).